Normalt laver vi målskemaer på alt vores tøj, men det giver ikke rigtig mening med badedragter, da de jo er super elastiske. Derfor anbefaler vi altid at du går efter dit konfektionsmål. Bruger du normal en str 44 i tøj, er det også det du skal have i badedragt. Der er selvfølgelig forskel på billige og dyrere badedragter. De dyre holder formen bedst, så her kan du være sikker på den samme størrelse hele tiden, men de billigere badedragter der er lavet i et tyndere og mere elastisk materiale, har det med at give sig noget mere. Her skal du være opmærksom på at badedragter vil blive løsere når du kommer i vandet. Det betyder ikke så meget hvis du blot skal ligge på stranden hele dagen, men er du en rigtig vandhund, bør du overveje at købe en størrelse mindre end du plejer.